6 Desember: God tel anders. – Jan van der Watt - www.bybelkennis.co.za
· Published 06/12/2017 · Updated 28/11/2017
2 Pet 3:1-18 (fokus 3:8-13)
As ons oorsee gaan leer my vrou eerste hoe om in die vreemde taal te tel. ŉ Mens moet immers kan sê hoeveel appels jy wil hê, uitvind hoeveel dit kos en jou geld reg kan tel.
Hoe tel God? Nie soos ons nie, sê Petrus (3:8). Sy somme lyk heeltemal anders as ons s’n. Vir Hom is een dag soos ŉ duisend jaar en duisend jaar soos ŉ dag. Dit maak nie sin nie, maar dit werk so, omdat God anders tel as ons. Ons kan God nie bereken of verklaar nie. Ons kan God nie voorspel of inperk nie, want Hy is anders. Hy is God en ons is mense. Daarom is al wat ons kan doen maar net om Hom te aanbid. En aanbidding beteken stille verwondering: omdat Hy so groot en so anders is. En die verwondering sluit aanvaarding in, aanvaarding dat God in ons lewens op sy manier werk.
Ons sal nooit soos Hy kan tel nie. Daarom sal ons nooit die datum van sy wederkoms kan bereken nie; nie die grootheid van sy genade kan uitwerk of die diepte van sy liefde kan peil nie.
Voor ons dalk te uitgesproke oor God raak, moet ons miskien maar wag vir ons finale reis… hemel toe en om daar op God se manier te leer tel.
by Mitch Kalp · Published 08/01/2017 · Last modified 08/12/2016
Laaste 7 Dae: 10,777
Laaste 30 Dae: 42,662
Laaste 365 Dae: 536,136